Rikunarita-ORG/Wikinium huggingface dataset:
# ஒரு காதலன் ஒரு காதலி

| *ஒரு காதலன் ஒரு காதலி நீக்கு நாக்கு* |
| --- |
| திரைப்பட பதாகை |
| இயக்கம் | செல்வேந்திரன் |
| தயாரிப்பு | சாய் ரத்னம் |
| கதை | இராதா கிருஷ்ணன் |
| இசை | பரணி |
| நடிப்பு | சரத்சந்தர் ரம்பா லட்சுமி ராய் |
| ஒளிப்பதிவு | பி. திவாகர் |
| படத்தொகுப்பு | பி. எஸ். வாசு - சலீம் |
| கலையகம் | சிறீ சர்வ சாய் பிலிம்ஸ் |
| வெளியீடு | 27 அக்டோபர் 2006 (தெலுங்கு) 25 செப்டம்பர் 2009 (தமிழ்) |
| நாடு | இந்தியா |
| மொழி | தமிழ் தெலுங்கு |

**ஒரு காதலன் ஒரு காதலி** (*Oru Kadhalan Oru Kadhali*) என்பது இருமொழி நாடகத் திரைப்படம் ஆகும். செல்வேந்திரன் எழுதி இயக்கிய இப்படத்தை சாய் ரத்னம் தமிழ், தெலுங்கு மொழிகளில் தயாரித்தார். இப்படத்தில் சரத் சந்தர், ரம்பா, லட்சுமி ராய் ஆகியோர் முக்கிய வேடங்களில் நடித்தனர். இப்படத்திற்கு பரணி இசையமைத்தார். இப்படத்தின் தெலுங்கு பதிப்பான **நீக்கு நாக்கு** அக்டோபர் 2006 இல் வெளியிடப்பட்டது, தமிழ் படம் செப்டம்பர் 2009 இல் கலவையான விமர்சனங்களுடன் வெளியானது.

## நடிகர்கள்

* சரத் சந்தர் சரணாக
* ரம்பா லட்சுமியாக
* லட்சுமி ராய் சரண்யாவாக
* அபிநயசிறீ லட்சுமியாக
* ஆர். சுந்தர்ராஜன்
* மனோபாலா / கிரிபாபு இரமேஷ்
* தலைவாசல் விஜய்
* பொன்னம்பலம் லிங்கேசு
* வெண்ணிற ஆடை மூர்த்தி / பிரம்மானந்தம் கல்லூரி பேராசிரியராக
* அனு மோகன்
* தெலுங்கானா சகுந்தலா
* சங்கராபரணம் இராஜலட்சுமி
* கீர்த்தனா
* பாக்யா
* கவிதா
* ராஜஸ்ரீ சுமதியாக
* அன்னபூர்ணா
* காதல் சுகுமார்
* சுமன் செட்டி
* பப்லு

## தயாரிப்பு

இப்படத்தின் இயக்குனரான செல்வேந்திரன் இதற்கு முன்பு இயக்குநர் ஷங்கருடன் பணிபுரிந்தவர். அவர் இந்த படத்தின் வழியாக இயக்குநராக அறிமுகமானார். இந்த படத்தின் மூலமாக நீண்ட காலத்துக்குப் பிறகு நடிகை ரம்பாவுக்கு மீண்டும் நடிக்க வந்தார். மேலும் அவர் 2005 ஆம் ஆண்டின் முற்பகுதியில் இப்படத்தில் நடிக்க ஒப்பந்தம் செய்யப்பட்டார். தெலுங்கு, தமிழ் மொழிகளில் ஒரே நேரத்தில் படம் தயாரிக்கப்பட்டது. இரண்டு பதிப்புகளுக்கு இடையில் சில நடிகர்கள் மட்டும் மாறி இருந்தனர்.

## வெளியீடு

படத்தின் தெலுங்கு பதிப்பான, *நீக்கு நாக்கு* 2006 அக்டோபரில் கலவையான விமர்சனங்களுக்கு வெளியானது. நடுத்தர செலவில் தயாரிக்கப்படும் படமாக படத்தயாரிப்பு தொடங்கியது. படத்தயாரிப்பில் ஏற்பட்ட தாமதங்களால் படத்தின் தமிழ் பதிப்பு 2009 செப்டம்பரில் வெளியிடப்பட்டது. இது திரையரங்குகளில் ஐந்து தமிழ் படங்களுடளுக்கு போட்டியாக வெளியானது. மேலும் திரையரங்குகளில் கவனிக்கப்படாமல் போனது. இந்த படம் பின்னர் *ஏக் ஹசீன் - தி டர்ட்டி கேர்ள்* என இந்தியில் மொழிமாற்றம் செய்து வெளியிடப்பட்டது.

## இசை

இப்படத்தின் பாடல்களை கபிலன் எழுத பரணி இசையமைத்தார்.

* கலகலகப்பா - மகதி, திப்பு
* மாமா மாமா - ரஞ்சித், காயத்ரி
* ஏய் தகதக - சுசித்ரா
* திருட்டு பயலே - சைந்தவி
* முத்துலகும்மா முத்துலகும்மா - ரேஷ்மி

## குறிப்புகள்

## வெளியிணைப்புகள்

* இணையதள திரைப்பட தரவுத்தளத்தில் *ஒரு காதலன் ஒரு காதலி*
* யூடியூபில் முழு நீளத் திரைப்படம்
# மாயாண்டி குடும்பத்தார்

| *மாயாண்டி குடும்பத்தார்* |
| --- |
| இயக்கம் | ராசு மதுரவன் |
| தயாரிப்பு | எஸ். கே. செல்வகுமார் |
| கதை | ராசு மதுரவன் |
| இசை | சபேஷ் முரளி |
| நடிப்பு | மணிவண்ணன் பொன்வண்ணன் சீமான் ஜெகன்னாத் தருண் கோபி ரவி மரியா ஜி. எம். குமார் நந்தா பெரியசாமி சிங்கம்புலி ராஜ்கபூர் |
| ஒளிப்பதிவு | பாலாபரணி |
| படத்தொகுப்பு | சுரேஷ் அர்ஸ் |
| கலையகம் | யுனைடட் ஆர்ட்ஸ் |
| வெளியீடு | 5 சூன் 2009 (2009-06-05) |
| நாடு | இந்தியா |
| மொழி | தமிழ் |
| ஆக்கச்செலவு | ₹ 2.3 மில்லியன் (23 லட்சம்) |
| மொத்த வருவாய் | ₹ 5.8 மில்லியன் (58 லட்சம்) |

மாயாண்டி குடும்பத்தார், 2009ஆம் ஆண்டு வெளியான தமிழ்த் திரைப்படம். இதை ராசு மதுரவன் எழுதி இயக்கியுள்ளார். இந்த படத்தில் முக்கிய கதாபாத்திரங்களாக மணிவண்ணன், சீமான், தருண் கோபி,கோவிந்தராஜ் மனோகரன் குமார், பொன்வண்ணன் உள்ளிட்ட பத்து திரைப்பட இயக்குநர்கள் நடித்துள்ளனர். இந்த திரைப்படத்திற்கு சபேஷ் முரளி இசையமைத்துள்ளனர். பாடல்கள் கவிஞர் தமிழ்அமுதன்,நா.முத்துக்குமார், நந்தலாலா,

## விருதுகள்

* சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## சான்றுகள்

## இணைப்புகள்

* திரைப்படத்தின் இணையத்தளம் பரணிடப்பட்டது 2011-10-08 at the வந்தவழி இயந்திரம்
# ஈரம் (திரைப்படம்)

| *ஈரம்* |
| --- |
|  |
| இயக்கம் | அறிவழகன் வெங்கடாசலம் |
| தயாரிப்பு | சங்கர் |
| கதை | அறிவழகன் வெங்கடாசலம் |
| நடிப்பு | ஆதி நந்தா சிந்து மேனன் |
| கலையகம் | எஸ் பிக்சர்ஸ் |
| வெளியீடு | செப்டம்பர் 11, 2009 |
| ஓட்டம் | 164 நிமி. |
| நாடு | இந்தியா |
| மொழி | தமிழ் |
| ஆக்கச்செலவு | $200,000 |
| மொத்த வருவாய் | $10 மில். |

**ஈரம்** 2009ஆம் ஆண்டில் வெளிவந்த தமிழ்த் திரைப்படம். இயக்குநர் சங்கரின் தயாரிப்பில் அறிவழகன் வெங்கடாசலம் இதனை இயக்கினார்.

## நடிகர்கள்

* ஆதி - காவல் துணை ஆணையர் வாசுதேவன் (வாசு)
* நந்தா - பாலகிருஷ்ணன் (பாலா)
* சிந்து மேனன் - இரம்யா பாலகிருஷ்ணன்
* சரண்யா மோகன் - திவ்யா ஸ்ரீராம்
* ஸ்ரீநாத் - விக்னேஷ் விக்கி)
* கிருஷ்ணா - எக்ஸ்
* லட்சுமி ராமகிருஷ்ணன் - கல்யாணி சுப்பிரமணியம்

## விமர்சனம்

ஆனந்த விகடன் வார இதழில் வந்த விமர்சனத்தில் "கிறுகிறு த்ரில் திகில் கூட்டும் திரைக்கதை, இரண்டாவது பாதியின் ஆரம்பத்திலேயே சுணங்கி அடங் கிப் போவதுதான் ஏமாற்றம்... நேர்த்தியான கதை சொல்லும் பாணியால் தமிழ் சினிமாவில் நம்பிக்கை மனிதர்கள் பட்டியலில் இடம்பிடிக்கிறார் இயக்குநர் அறிவழகன்!" என்று எழுதி 43/100 மதிப்பெண்களை வழங்கினர்.

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *ஈரம்*
* யூடியூபில் முழு நீளத் திரைப்படம்
# ரேனிகுண்டா (திரைப்படம்)

| *ரேனிகுண்டா* |
| --- |
| இயக்கம் | ஆர். பன்னீர்செல்வம் |
| தயாரிப்பு | எஸ். மகேந்திர குமார் ஜெயின் |
| கதை | சிங்கம்புலி **(வசனம்)** |
| திரைக்கதை | ஆர். பன்னீர்செல்வம் |
| இசை | கணேஷ் ராகவேந்திரா |
| நடிப்பு | ஜானி சனுஷா நிஷாந்த்,தமிழ்ச்செல்வம் |
| ஒளிப்பதிவு | சக்தி |
| படத்தொகுப்பு | ஆண்டோனி |
| கலையகம் | பிலிம் பேப்ரிகேட்டர்ஸ் |
| விநியோகம் | எஸ். எஸ். சக்கரவர்த்தி |
| வெளியீடு | 4 டிசம்பர் 2009 (2009-12-04) |
| நாடு | இந்தியா |
| மொழி | தமிழ் |

**ரேனிகுண்டா** (Renigunta) 2009இல் தமிழ் மொழியில் வெளிவந்த அதிரடித் திரைப்படம் ஆகும். இதை எழுதி இயக்கியவர் ஆர். பன்னீர்செல்வம், இப்படத்தில் ஜானி, சனுஷா, மற்றும் தமிழ்ச்செல்வம், நிஷாந்த் ஆகியோர் நடித்துள்ளனர். இளம் குற்றவாளிகள், குற்றங்களை செய்ய தூண்டிய காரணங்களை பற்றிய படமாகும். ஆந்திரப் பிரதேசத்திலுள்ள ரேணிகுண்டா என்ற நகரத்தின் பெயரைக் கொண்டது, அங்கு நடக்கும் நடவடிக்கையின் ஒரு பகுதியை பிரதிபலிக்கிறது. 2012இல் இப்படம் தெலுங்கு மொழியில் மாற்றம் செய்து ஆந்திரப் பிரதேசத்தில் வெளியிடப்பட்டது. 2016இல் "மாண்டியா டு மும்பை" என்ற பெயரில் கன்னட மொழியில் வெளியிடப்பட்டது.

## கதை

இப்படத்தின் கதை தமிழ்நாட்டின் மதுரையில் தொடங்குகிறது, சக்தி (ஜானி), தனது பெற்றோருடன் மகிழ்ச்சியான வாழ்க்கை நடத்துகிறான். ஒரு அதிர்ச்சி சம்பவம் அவனது வாழ்க்கையை மாற்றுகிறது, அவனது பெற்றோர்கள் சமூக விரோத சக்திகளால் படுகொலை செய்யப்படுகின்ற்னர். அதற்கு சக்தி பழிவாங்க முற்படும்போது, அவன் கைது செய்யப்பட்டு சிறைக்கு அனுப்பப்படுகிறான், அங்கே காவலாளிகளால் கடுமையாக தாக்கப்படுகிறான். சிறையில் இருக்கும்போது, அவன் நான்கு இளம் குற்றவாளிகளான பாண்டுரங்கன் என்கிற பாண்டு (நிஷாந்த்), பிரேம் குமார் என்கிற தாபா (தீபெட்டி கணேசன்), மாரி (தமிழ்) மற்றும் மைக்கேல் (சந்தீப்) ஆகியோருடன் நட்புடன் இருக்கிறான். சிறைச்சாலைகளில் இருந்த குற்றவாளிகள் சிறைக்கதவுகளை உடைத்து வெளியேறும் போது , சக்தியும் அவனது நண்பர்களும் அவர்களைப் பின்தொடர்ந்து தப்பிக்கிறார்கள், மேலும் சக்தி தனது பெற்றோரின் கொலையாளிகளுக்கு பழிவாங்குவதற்கு முயல்கிறான். பின்னர், அவர்கள் மும்பைக்கு செல்ல நினைக்கிறார்கள்.. அவர்கள் ரேனிகுண்டாவில் இறங்க வேண்டி வருகிறது, அவர்கள் கொலையாளிகளுக்கும் வாடிக்கையாளர்களுக்கும் இடையில் மத்தியஸ்தராக செயல்படும் பங்கர் என்பவனிடம் போய் சேர்கிறார்கள். பிறகு அவர்களின் நடக்கும் மாற்றங்களே மீதிக்கதையாகும்.

## நடிகர்கள்

* ஜானி - சக்தி
* சனுஷா - வாய் பேச முடியாத பெண்
* நிஷாந்த் - பாண்டுரங்கன்
* சந்தீப் - மைக்கேல்
* தீப்பெட்டி கணேசன்
* தமிழ் - மாரி
* சஞ்சனா சிங் - அக்காள்
* "நந்தா" சரவணன் - காவல் துறை அதிகாரி ராதாகிருஷ்ணன்
* எஸ். இளங்கோ - சக்தியின் தந்தை
* சுஜாதா சிவக்குமார் - சக்தியின் தாயார்
* ரிஷா

## ஒலித்தொகுப்பு

படத்திற்கு கணேஷ் ராகவேந்திரா இசையமைத்திருந்தார் மற்றும் பாடல்களை பிறைசூடன், யுகபாரதி மற்றும் நா. முத்துக்குமார் ஆகியோர் எழுதியிருந்தனர்.

* தல்லாகுளம் — சிலம்பரசன்
* மழை பெய்யும் — ஹரீஷ் ராகவேந்திரா
* விழிகளில் — பாம்பே ஜெயஸ்ரீ
* கண்னே — சிரேயா கோசல்
* கந்தர்வனின் — ரஞ்சிதா

## வரவேற்பு

"ரேனிகுண்டா" மிகப் பெரிய வெற்றியைப் பெற்றது., 2009 ஆம் ஆண்டின் சிறந்த இலாபகரமான தமிழ் திரைப்படமாக, 0.65 கோடி லாபம் ஈட்டியது.

## மேற்கோள்கள்
# அவள் பெயர் தமிழரசி (திரைப்படம்)

| *அவள் பெயர் தமிழரசி* |
| --- |
|  |
| இயக்கம் | மீரா கதிரவன் |
| தயாரிப்பு | மோசர் பாயர் |
| கதை | மீரா கதிரவன் |
| இசை | விஜய் ஆண்டனி |
| நடிப்பு | ஜெய் நந்தகி தியானா சு. தியடோர் பாஸ்கரன் கஞ்சா கறுப்பு வீர சந்தானம் |
| ஒளிப்பதிவு | பி. ஜி. முத்தையா |
| படத்தொகுப்பு | ராஜா முகம்மது |
| வெளியீடு | 5 மார்ச் 2010 |
| நாடு | இந்தியா |
| மொழி | தமிழ் |

**அவள் பெயர் தமிழரசி** என்பது 2010 ஆம் ஆண்டில் வெளிவந்த தமிழ்த் திரைப்படம். மீரா கதிரவனின் இயக்கத்தில் வெளிவந்த இத்திரைப்படத்தில் ஜெய், நந்தகி, தியானா, சு. தியடோர் பாஸ்கரன் மற்றும் பலர் நடித்துள்ளனர்.

## திரைக்கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

நாட்டுப்புறக் கலைகளின் நலிந்த வாழ்வைப் பின்புலமாகக் கொண்ட ஒரு காதல் கதை. தன் குடும்பத்தின் பட்டினியைப் பொருட்படுத்தாமல் தோல்ப்பாவைக் கூத்தை நடத்தி, அதைத் தன் உயிரைவிட மேலாய் நேசிக்கும் கதாபாத்திரமாக வருபவர் ஓவியர் வீர சந்தானம். கூத்தை நேசிக்கும் ஜோதியின் பால்ய கால நட்பு, வளர்பருவத்தில் காதலாகிறது. பள்ளி இறுதித் தேர்வில் மாவட்ட முதன்மை பெறுகிறாள் தமிழரசி. படிப்பில் கவனம் சிதறித் தோல்வியடைகிறான் ஜோதி. தமிழரசி தன்னை மதிக்கவே இல்லை என்கிற தாழ்வு மனப்பான்மையில் மன உளைச்சலடைகிறான். தவறான நண்பர்களின் ஆலோசனையினால் தமிழரசியைப் பாலியல் வல்லுறவுக்கு ஆட்படுத்துகிறான்.

இதன் எதிர் விளைவாகத் தமிழரசியின் படிப்பு, எதிர்காலம், கனவு என எல்லாம் தொலைந்து போகிறது. கர்ப்பமாகிறாள். தன் கர்ப்பத்திற்குக் காரணமானவனைக் காட்டிக் கொடுக்க மறுக்கிறாள். தன் தவறுக்கு வருந்தி தற்கொலைக்கு முயல்கிறான் ஜோதி. அப்போது கதவு தட்டப்படுகிறது. அவசர அவசரமாகக் கயிற்றையும், கருக்கருவாளையும் மறைத்து வைக்கிறான். அதைத் தமிழரசியின் தாய் பார்த்துவிடுகிறாள். நம்பிக்கைத் துரோகம் நுட்பமான அதிர்வாக மனதைத் தாக்குகிறது. இதன் எதிர்வினையாகத் தற்கொலை செய்துகொள்கிறாள் தமிழரசியின் அம்மா.

தன் தாயின் தற்கொலை குறித்தும், நிகழ்ந்த துரோகம் குறித்தும் குமுறி எழுகிறான் தம்பியாய் வரும் ஊனமுற்ற இளைஞன். ஜோதியை அடித்துத் துவம்சம் செய்கிறான். கண்காணாத தொலைவிற்கு சென்றுவிட்ட தமிழரசியைத் தேடி அலைந்து கண்டுபிடிக்கிறான் ஜோதி. கர்ப்பம் கலைத்து, உறவுகள் தொலைத்து, கலைகளின் பெயரால் பாலியல் தொழிலாளியாகி நிற்கிறாள் தமிழரசி. காதல் அற்றுப் போன தன் வாழ்வை அவனால் மீட்க முடியாது என்று மறுக்கிறாள். எந்தத் தவறினால் வாழ்க்கை திசை மாறியதோ அந்த ஆசையை நிறைவேற்றிக்கொண்டு போய்விடுமாறு கூறித் தன்னைத் தந்து, அவனைத் திருப்பி அனுப்புகிறாள். இருவரும் பின்னர் இணைகின்றனர்.

## வெளியிணைப்புகள்

* அவள் பெயர் தமிழரசி

## மேற்கோள்கள்
# நாணயம் (திரைப்படம்)

| *நாணயம்* |
| --- |
|  |
| இயக்கம் | சக்தி. ச. ராஜன் |
| தயாரிப்பு | சேராலி பிலிம்ஸ் |
| இசை | ஜேம்ஸ் வசந்தன் பின்னணி இசை: எஸ். தமன் |
| நடிப்பு | பிரசன்னா, சிபிராஜ், ரம்யா ராஜ், எஸ். பி. பாலசுப்ரமணியம் |
| வெளியீடு | 14/01/2010 |
| மொழி | தமிழ் |

**நாணயம்,** என்பது 2010ஆம் ஆண்டு வெளியான இந்திய தமிழ் திரைப்படம் ஆகும். இது எஸ்.பி.பி. சரணின், கேபிடல் பிலிம் வொர்க்ஸ் தயாரிப்பில் 14/01/2010 அன்று வெளிவந்தது. இயக்குநர் சக்தி. ச. ராஜன் இயக்கத்தில், பிரசன்னா, சிபிராஜ், ரம்யா ராஜ், எஸ். பி. பாலசுப்ரமணியம் மற்றும் பலர் நடித்துள்ளனர்.

## மேற்கோள்கள்
# நேகா பாசின்

| நேகா பாசின் Neha Bhasin |
| --- |
| தமது பாடலின் இசை வெளியீட்டு விழாவில் |
| பின்னணித் தகவல்கள் |
| பிறப்பு | நவம்பர் 18, 1982 (1982-11-18) தில்லி, இந்தியா |
| தொழில்(கள்) | பாடகர், பாடலாசிரியர், நிகழ் கலைஞர், தொலைக்காட்சித் தொகுப்பாளர் |
| இசைக்கருவி(கள்) | வாய்ப்பாட்டு |
| இசைத்துறையில் | 2002-இன்றுவரை |
| இணைந்த செயற்பாடுகள் | வீவா இசைக்குழு, தி நேகா பாசின் எக்சுபீரியன்சு |
| இணையதளம் | www.nehabhasin.com |

**நேகா பாசின்** (*Neha Bhasin*, பிறப்பு:நவம்பர் 18, 1982, தில்லி ) ஒர் இந்தியப் பாடகரும் பாடலாசிரியரும் ஆவார். தொலைக்காட்சித் தொகுப்பாளராகவும் நிகழ்கலை நிகழ்த்துனராகவும் பணியாற்றுகிறார். இவர் பஞ்சாபியைத் தாய்மொழியாகக் கொண்டவர். தன் சிறு வயது பள்ளிப் படிப்பையும் மேற்படிப்பையும் புது தில்லியிலேயே மேற்கொண்டார். எப்பொழுதும் இசையைப் பற்றியும், கலையைப் பற்றிய சிந்தனையைக் கொண்டிருந்தார். இதனால் சிறு வயதிலேயே பல போட்டிகளில் கலந்து கொண்டார்.இந்தியப் பெண்கள் பாப்பிசைக் குழுவான **வீவா!**வில் பங்கேற்றுள்ளார்.

## படைப்புகள்

### தனிப்பாடல்கள்

* 2005: "பிளீ டு மை லார்டு"
* 2007: "நமஸ்தே சலாம்" (*பியாண்ட் பௌண்டரீஸ்...அப்னா பனா லெ*)
* 2007: "ஓம் சாந்தி ஓம்" (*பியாண்ட் பௌண்டரீஸ்...அப்னா பனா லெ*)
* 2008: "தனியே என் பக்கம்" (*கவிதை குந்தர்* . எம்சீ ஜாஸ்)
* 2010: "ஆப்பிள் பாட்டம்ஸ் (*தபா*)
* 2011: "தபா" (*தபா*)

### திரைப்படப் பாடல்கள்

|  |  |  |  |  |  |
| --- | --- | --- | --- | --- | --- |
| ஆண்டு | பாடல் | இசைக்கோவை/ திரைப்படம் | மொழி | இசையமைப்பாளர் | குறிப்பு |
| 2005 | புல்லட்- ஏக் தமாகா | புல்லட்- ஏக் தமாகா | இந்தி | சோமேஷ் மதுர் |  |
| 2006 | ஏக் லுக் ஏக் லுக் | ஆர்யன் | இந்தி | ஆனந்து ராச் ஆனந்து |  |
| 2006 | ஐ வான்னா ராக் லைக் மம்மி ஜி | மம்மி ஜி | இந்தி | ஆதேஷ் சிறீவசுதவா |  |
| 2005 | குடியே படகா | மம்மி ஜி | இந்தி | ஆதேஷ் சிறீவசுதவா |  |
| 2006 | ஜஷ்னா தி ராட் ஹா | மம்மி ஜி | இந்தி | ஆதேஷ் சிறீவசுதவா |  |
| 2007 | பேசுகிறேன் பேசுகிறேன் | சத்தம் போடாதே | தமிழ் | யுவன் சங்கர் ராஜா | விஜய் விருதுகள் (சிறந்த பெண் பின்னணிப் பாடகர்) வாகையாளர் |
| 2007 | செய் ஏதாவது செய் | பில்லா | தமிழ் | யுவன் சங்கர் ராஜா |  |
| 2008 | ஹரி புட்டர் | ஹரி புட்டர் | இந்தி | ஆதேஷ் சிறீவசுதவா |  |
| 2008 | ”குச் காசு”, இதன் மறுஆக்கம் | பேசன் | இந்தி | சோமேஷ் மதுர் |  |

## வெளியிணைப்புகள்

* நேகா பாசின் இணையத்தளம்
* Neha Bhasin Electronic Press Kit
* Neha Bhasin Hindi film database at Raaga
* நேகா பாசின் இந்தி திரைப்பட விமர்சனம் பரணிடப்பட்டது 2012-07-01 at the வந்தவழி இயந்திரம்
# ரிமி டோமி

| ரிமி டோமி Rimi Tomy |
| --- |
|  |
| பிறப்பு | செப்டம்பர் 22, 1983 (1983-09-22) பாலா, கோட்டயம் மாவட்டம், கேரளம் |
| பணி | * பின்னணிப் பாடகி கர்நாடக பாடகி
இந்துத்தானி தொலைக்காட்சி தொகுப்பாளர்
* நடிகை
 |
| செயற்பாட்டுக் காலம் | 1995–தற்போதும் |
| வாழ்க்கைத் துணை | ராய்சு கிழாகூடன் (தி. 2008; ம.மு. 2019) |
| உறவினர்கள் | முக்தா (அண்ணி) |

**ரிமி டோமி**  (*Rimi Tomy*, மலையாளம்: റിമി ടോമി, பிறப்பு: 22 செப்டம்பர் 1983) என்பவர் ஒரு இந்திய பின்னணிப் பாடகியும், கர்நாடக இசைக்கலைஞரும், தொலைக்காட்சி தொகுப்பாளரும், அவ்வப்போது நடிக்கும் நடிகையும் ஆவார். இவர் தொலைக்காட்சியில் இசை நிகழ்ச்சிகளை தொகுத்து வழங்கி தனது வாழ்க்கையைத் தொடங்கினார். 2002 ஆம் ஆண்டு *மீசா மாதவன்* திரைப்படத்தில் சங்கர் மகாதேவனுடன் தனது முதல் பாடலான "சிங்ஙமாசம் வந்னு சேர்ந்நால்" என்ற மலையாள பாடலைப் பாடினார்.

இவர் பல தொலைக்காட்சி நிகழ்ச்சிகளை தொகுத்து வழங்கியுள்ளார், பல்வேறு உண்மைநிலை நிகழ்ச்சிகளில் நடுவராக பணியாற்றியுள்ளார். இவர் ஆசிக் அபு இயக்கிய *5 சுந்தரிகள்* திரைப்படம் மூலம் நடிகையாக அறிமுகமானார். 2015 ஆம் ஆண்டு வெளியான *திங்கள் முதல் வெள்ளி வாரே* திரைப்படத்தில் ஜெயராமுக்கு சோடியாக தனது முதல் முக்கியக் கதாபாத்திரத்தில் நடித்தார். இவர் *பல்ராம் விஎசு தாரதாசு*, *காரியசுதன்* மற்றும் *916* போன்ற திரைப்படங்களின் பாடல் காட்சிகளிலும் தோன்றியுள்ளார். பல விளம்பரங்களிலும் நடித்துள்ளார்.

## வாழ்க்கை

இவர் டோமி ஜோசபுக்கும் ராணி டோமிக்கும் கோட்டயம் மாவட்டத்திலுள்ள பாலாவில் சிரிய-மலபார் கத்தோலிக்க குடும்பத்தில் பிறந்தார். இவருக்கு ரீனு டோமி என்ற ஒரு சகோதரியும், ரிங்கு டோமி என்ற ஒரு சகோதரரும் உள்ளனர். இவரின் தந்தை மாரடைப்பு காரணமாக 6 சூலை 2014 அன்று இறந்தார்.

27 ஏப்ரல் 2008 அன்று திருச்சூரிலுள்ள லூர்து கதீட்ரல் தேவாலயத்தில் ராய்சு கிழாகூடன் என்பவரை மணந்தார். 2019 இல் இவர்கள் விவாகரத்து மனு தாக்கல் செய்தனர். இவரது சகோதரர் ரிங்கு டோமி நடிகை முக்தாவை மணந்தார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் ரிமி டோமி

விக்கிமீடியா பொதுவகத்தில்,
 ரிமி டாமி
என்பதில் ஊடகங்கள் உள்ளன.
# டெம்பர் (திரைப்படம்)

| *டெம்பர்* |
| --- |
| இயக்கம் | பூரி ஜெகன்நாத் |
| கதை | வக்கன்தம் வம்சி |
| நடிப்பு | ஜூனியர் என்டிஆர் காஜல் அகர்வால் கிருஷ்ண முரளி பிரகாஷ் ராஜ் |
| ஒளிப்பதிவு | சியாம் கே. நாயுடு |
| வெளியீடு | 13 பிப்ரவரி 2015 |
| ஓட்டம் | 147 நிமிடங்கள்  |
| நாடு | இந்தியா |
| மொழி | தெலுங்கு |
| ஆக்கச்செலவு | ₹350 மில்லியன் |
| மொத்த வருவாய் | ₹743 மில்லியன் |

**டெம்பர்** 2015இல் வெளிவந்த இந்தியத் தெலுங்கு அதிரடித் திரைப்படமாகும். இதனை வக்கன்தம் வம்சியின் கதையில் பூரி ஜெகன்நாத் இயக்கியிருந்தார். ஜூனியர் என்டிஆர், காஜல் அகர்வால், கிருஷ்ண முரளி, பிரகாஷ் ராஜ் ஆகியோர் முக்கிய வேடத்தில் நடித்திருந்தனர்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *Temper*
# செல்லப்பிள்ளா சத்யம்

| செல்லப்பிள்ளா சத்யம் |
| --- |
| இயற்பெயர் | செல்லப்பிள்ளா சத்யநாராயணா |
| பிறப்பு | 1933 ஆந்திரப் பிரதேசம் |
| இறப்பு | சனவரி 1989 (அகவை 55–56) |
| தொழில்(கள்) | இசை இயக்குநர் |
| இசைக்கருவி(கள்) | தோலக், கைம்முரசு இணை |
| இசைத்துறையில் | 1960கள் – 1980கள் |

**செல்லப்பிள்ளா சத்யநாராயண சாஸ்திரி** (Chellapilla Satyanarayana Sastry) (1933 - 12 சனவரி 1989) செல்லப்பிள்ளா சத்யம் எனவும் அழைக்கப்படும் ஒரு இந்திய இசை இயக்குநர் ஆவார். இவர் 1960கள் 1980களில் தெலுங்குத் திரைப்படத்துறை மற்றும் கன்னடத் திரைப்படத்துறை ஆகியவற்றில் பணியாற்றினார். பிரபல கன்னடப் படமான *ஸ்ரீ ராமாஞ்சநேய யுத்தா* என்ற படத்தின் மூலம் இயக்குநர் எம்.நாகேஸ்வர ராவ் அவர்களால் திரைப்படங்களில் அறிமுகமானார். இவர், "ஆந்திர ஆர்.டி.பர்மன்" என்று சிறப்பாக நினைவுகூரப்படுகிறார். ஒரு சில பெங்காலி, போச்புரி, பாலிவுட் திரைப்படங்களுக்கும் இசையமைத்திருந்தார்.

## சொந்த வாழ்க்கை

இவர் ஆந்திராவின் விஜயநகரம் மாவட்டத்தில் குணனுபுரம் கிராமத்தில் பிறந்தார். பிரபல எழுத்தாளர் இராஜஸ்ரீ மற்றும் வேறு சிலருடன் அங்கு சில நாடகங்களில் நடித்துள்ளார். பின்னர் பி. ஆதிநாராயண ராவ் , டி. வி. ராஜு ஆகியோரின் கீழ் இசைக்குழுவில் பணியாற்றிய சென்னைக்கு வந்தார் .

## தொழில்

இவர் *சுவர்ண சுந்தரி* (1957) என்ற படத்தில் உதவி இசையமைப்பாளராக இருந்தார். முழு இசை இயக்குநராக இவரது முதல் படம் 1967ஆம் ஆண்டில் வெளியான *பாலாமனசுலு* என்ற படமாகும். இருப்பினும் 1963ஆம் ஆண்டில் என். டி. ராமராவின் *சவதி கொடுக்கு* படம் மூலம் அனைவரது கவனத்தையும் பெற்றார்.

இவரது மறக்கமுடியாத தெலுங்கு பாடல்களில் *யே திவிலோ விரிசினா பாரிஜாதாமோ*, *குன்னா மாமிடி கொம்மா மீதா*, *ஓ பங்காரு ரங்குலா சிலக்கா*, *கலிசே கல்ல லோனா*, *புச்சே புலா லோனா*, *தொலி வலேப்பே தீயானிதி,* *மதுமசா வேலலோ*, *குரிச்சிந்தி வான* போன்றவை ஒரு சில

*சுதிகாடு* படத்தின் இசை இயக்குநர் ஸ்ரீ வசந்த் அவரது பேரன்.

## இறப்பு

இவர், 1989 சனவரி 12 அன்று காலமானார். 2009 ஆம் ஆண்டில் அமெரிக்காவின் கலிபோர்னியாவில் தெலுங்கு மக்கள் சங்கமும், சிமாட்டா இசை நிறுவனமும் சேர்ந்து இவரது நினைவாக இசை இரவு ஒன்றை ஏற்பாடு செய்தன.

## மேலும் காண்க

* விஜய பாஸ்கர்
* டி. ஜி. லிங்கப்பா
* ஜி. கே. வெங்கடேசு
* இராஜன்–நாகேந்திரா
* உபேந்திர குமார்
* எம். இரங்கா ராவ்

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் செல்லப்பிள்ளா சத்யம்
# ஏக் தூஜே கே லியே

| *ஏக் தூஜே கே லியே Ek Duuje Ke Liye* |
| --- |
|  |
| இயக்கம் | கே.பாலச்சந்தர் |
| தயாரிப்பு | எல். வி. பிரசாத் |
| கதை | கே.பாலச்சந்தர் |
| இசை | லஸ்மிகாந்த் பியாரெலால் |
| நடிப்பு | கமல்ஹாசன், ரதி அக்னிகோத்ரி, மாதவி |
| ஒளிப்பதிவு | பி. எஸ். லோகநாத் |
| படத்தொகுப்பு | என். ஆர். கிட்டு |
| வெளியீடு | சூன் 5, 1981 |
| ஓட்டம் | 163 நிமிடங்கள் |
| நாடு | இந்தியா |
| மொழி | இந்தி |
| மொத்த வருவாய் | ₹100 மில்லியன் (ஐஅ$1.2 மில்லியன்) |

ஏக் தூஜே கே லியே (*Ek Duuje Ke Liye*) 1981 ஆம் ஆண்டு வெளிவந்த இந்தித் திரைப்படமாகும். கே.பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ரதி அக்னிகோத்ரி, மாதவி மற்றும் பலர் நடித்திருந்தனர். 300 நாட்களுக்கு மேல் வெற்றிகரமாக ஓடி மிகப்பெரிய சாதனை படைத்தது இத்திரைப்படம்.

இத்திரைப்படமானது 1978 ஆண்டில் தெலுங்கு மொழியில் கே.பாலச்சந்தர் இயக்கத்தில் கமல்ஹாசன், சரிதா நடித்து 700 நாட்களுக்கு மேல் வெற்றிகரமாக ஓடிய மரோசரித்ரா எனும் படத்தின் மறுபதிப்பாகும்.

*மரோசரித்ரா* போலவே, *ஏக் தூஜே கே லியே*வும், மாபெரும் வெற்றி பெற்றது. வட இந்தியாவில் இத்திரைப்படம் 80 வாரங்கள் ஓடியது.

## வகை

காதல்படம் / நாடகப்படம்

## நடிகர்கள்

கமல்ஹாசன் முதன்முறையாக இந்தி மொழியில் 1977 ஆண்டில் 'ஆய்னா' எனும் திரைப்படத்தில் சிறு வேடத்தில் நடித்திருந்தார். ஆனால் இப்படமே கமல் கதாநாயகனாக நடித்த முதல் இந்தித் திரைப்படமாகும்.

| நடிகர் | கதாபாத்திரத்தின் பெயர் |
| --- | --- |
| கமல்ஹாசன் | எஸ். வாசுதேவன் 'வாசு' |
| ரதி அக்னிகோத்ரி | சப்ணா |
| மாதவி | சந்தியா |
| ராகேஷ் பேடி | சக்ரம் |
| பூர்ணம் விஸ்வநாதன் | வி. சிவராமகிருஷ்ணன், வாசுவின் தந்தை |
| அதிலிலட்சுமி | வந்தனா, வாசுவின் தாயார். |
| சத்யன் கப்பு | ஜகநாத் |
| அரவிந்த் டேஷ்பண்டி | குந்தன்லால், சப்ணாவின் தந்தை. |
| சுபா ஹோதி | திருமதி. குந்தன்லால், சப்ணாவின் தாயார். |
| ராச்சா முராட் | டேனி |
| அஸ்ராணி | ஜி. ஹரிபாபு |
| சுனில் தபா | நூலகம் ஊழியர் |

## பாடல்கள்

இலட்சுமிகாந்த் - பியாரெலால் ஆகியோரால் இப்படத்திற்கு இசை அமைக்கப்பட்டது. இந்தியில் பாடல் வரிகள் ஆனந்த் பக்சியால் எழுதப்பட்டது. பாடகர் எஸ். பி. பாலசுப்பிரமணியம் இத்திரைப்படத்தின் மூலம் இந்தி மொழியில் அறிமுகமானார்.

|  |  |  |
| --- | --- | --- |
| **எண்.** | **பாடல்** | **பாடகர்(கள்)** |
| 1 | டெரெ மெரெ பீச் மெய்ன் (Tere Mere Beech Mein) ... | எஸ். பி. பாலசுப்பிரமணியம், லதா மங்கேஷ்கர் |
| 2 | ஹம் டம் டோனோ ஜாப் மில் ஜயென் (Hum Tum Dono Jab Mil Jayen) ... | எஸ். பி. பாலசுப்பிரமணியம், லதா மங்கேஷ்கர் |
| 3 | மெரெ ஜீவன் சாதி (Mere Jeevan Saathi) ... | எஸ். பி. பாலசுப்பிரமணியம், அனுராதா பாட்வால் |
| 4 | ஹம் பானெ டம் பானெ (Hum Bane Tum Bane) ... | எஸ். பி. பாலசுப்பிரமணியம், லதா மங்கேஷ்கர் |
| 5 | டெரெ மெரெ பீச் மெய்ன் (சோகம்) (Tere Mere Beech Mein) ... | எஸ். பி. பாலசுப்பிரமணியம் |
| 6 | சோலக் பாரஸ் கி பாலி யுமர் (Solah Baras Ki Bali Umar) ... | லதா மங்கேஷ்கர், அனுப் ஜலோடா |

## விருதுகள்

தேசிய திரைப்பட விருதுகள்
* சிறந்த ஆண் பின்னணிப் பாடகர் – எஸ். பி. பாலசுப்பிரமணியம்

பிலிம்பேர் விருதுகள்
வென்றவர்கள்
* சிறந்த படத்தொகுப்பு – கே.ஆர் கிட்டு
* சிறந்த பாடலாசிரியர் – ஆனந்த் பாக்சி (**தேரே மேரே பீச் மேனி** என்ற பாடலுக்காக)
* சிறந்த திரைக்கதை – கை. பாலசந்தர்

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *- ஏக் தூஜே கே லியே*
# என்டிடிவி

என்டிடிவி|  |
| Type | பிராந்திய தொலைக்காட்சி |
| Country | இந்தியா |
| Availability | தேசிய அளவில் |
| Revenue | 576 கோடி ரூபாய்.(2016) |
| Launch date | 1988 |
| Official website | www.ndtv.com |

**என்டிடிவி** (NDTV: New Delhi Television) (முபச: 532529‎
, தேபச: NDTV
) என்பது ஒரு இந்திய வர்த்தக தொலைக்காட்சி பிணைய ஒளிபரப்பு நிறுவனம் ஆகும். இது 1988 இல் பிரணாய் ராய் மற்றும் அவரது மனைவி ராதிகா ராய் ஆகியோரால் தொடங்கப்பட்டது.

## என்டிடிவி குழு சேனல்கள்

* என்டிடிவி 24x7 - ஆங்கில செய்தி சேனல்.
* என்டிடிவி இந்தியா - இந்தி செய்தி சேனல்.
* என்டிடிவி பிராஃபிட் - வணிக செய்தி சேனல்.
* என்டிடிவி குட் டைம்ஸ் - வாழ்க்கை தடம்; என்டிடிவி குழுமம் மற்றும் யுனைடெட் ப்ரூவரிஸ் குரூப்பின் இடையே கூட்டு தொழில்
* என்டிடிவி இந்து - ஆங்கிலம்

**சர்வதேச அளவில் ஏடிஎன் என்டிடிவி 24x7
* என்டிடிவி - வோல்டுவைடு

## மேற்கோள்கள்